CELEX: 62020TN0050
Language: el
Date: 2020-01-29 00:00:00
Title: Υπόθεση T-50/20: Προσφυγή της 29ης Ιανουαρίου 2020 — PNB Banka κατά ΕΚΤ

6.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 114/11
            
         
      Προσφυγή της 29ης Ιανουαρίου 2020 — PNB Banka κατά ΕΚΤ
      (Υπόθεση T-50/20)
      (2020/C 114/10)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: PNB Banka AS (Ρίγα, Λεττονία) (εκπρόσωπος: O. Behrends, δικηγόρος)
      
         Καθής: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της ΕΚΤ της 19ης Νοεμβρίου 2019, με την οποία η ΕΚΤ αρνείται να ικανοποιήσει το αίτημα να δοθεί εντολή στον εκκαθαριστή της PNB Banka να παράσχει πρόσβαση στην τράπεζα, στις πληροφορίες της, στο προσωπικό της και στους πόρους της·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής της, η προσφεύγουσα τράπεζα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ότι η ΕΚΤ εσφαλμένως έκρινε ότι δεν υπάγεται στις αρμοδιότητές της να δώσει σχετική εντολή στον εκκαθαριστή.
               
            
                  2.
               
               
                  Με τον δεύτερο λόγο προβάλλεται ότι η ΕΚΤ προσέβαλε το δικαίωμα της προσφεύγουσας τράπεζας σε πραγματική προσφυγή.
               
            
                  3.
               
               
                  Με τον τρίτο λόγο προβάλλεται ότι η προσβαλλόμενη απόφαση στοιχειοθετεί προσβολή του δικαιώματος ακροάσεως της προσφεύγουσας τράπεζας.
               
            
                  4.
               
               
                  Με τον τέταρτο λόγο προβάλλεται ότι η ΕΚΤ προσέβαλε το δικαίωμα της προσφεύγουσας τράπεζας να εκδοθεί επί της υποθέσεώς της δεόντως αιτιολογημένη απόφαση.
               
            
                  5.
               
               
                  Με τον πέμπτο λόγο προβάλλεται ότι η ΕΚΤ παραβίασε την αρχή nemo auditur, διότι ο διορισμός του εκκαθαριστή και η παρέμβαση στην εκπροσώπηση της Τράπεζας από το διοικητικό της συμβούλιο, ως νόμιμο εκπρόσωπό της, οφείλεται σε μη σύννομη συμπεριφορά της ΕΚΤ.